Blaze7451/Wiki-th-20250601 huggingface dataset:
เฟนทานิล

เฟนทานิล (Fentanyl) เป็นยาบรรเทาปวด ในกลุ่มโอปิออยด์ สังคราะห์ได้ครั้งแรกในประเทศเบลเยียม ประมาณปลายปี 1950 มีฤทธิ์บรรเทาปวดมากกว่า มอร์ฟีน 80 เท่า ถูกนำมาใช้ทาง การแพทย์ ในปี 1960 โดยใช้ฉีดเข้าเส้นเป็น ยาระงับความรู้สึก มีชื่อทางการค้าว่า Sublimaze เฟนทานิลมีค่า LD50 เท่ากับ 3.1 มก/กก ในหนู LD50 ในมนุษย์ยังไม่ทราบ เฟนทานิลเป็นยาควบคุมประเภท Schedule II

**แหล่งข้อมูลอื่น**
  Drug description date=2006-02-08 , including suspected use in a variety of situations.-  US DOJ information: fentanyl-  BBC news report
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
Z

Z (ตัวใหญ่:Z ตัวเล็ก:z) เป็นอักษรละตินลำดับที่ 26 และเป็นลำดับสุดท้าย

**ชื่อเรียก**
ตัวอักษรนี้มีที่มาจากอักษรกรีก ตัวอักษร ซีตา โดยชื่อเรียกจะใกล้เคียงกันยกเว้นในอังกฤษอเมริกัน- ในภาษาอังกฤษ ทั่วไปจะเรียกว่า "เซด" หรือ "แซด" (/zɛd/) ในขณะที่อังกฤษอเมริกัน จะเรียกว่า "ซี" (/ziː/) ซึ่งมีที่มาจากสำเนียงหนึ่งของภาษาอังกฤษในช่วงปลายคริสต์ศตวรรษที่ 17 โดยจะเห็นได้จากเพลงตัวอักษรของภาษาอังกฤษ ที่เสียงของตัวอักษร Z ออกเสียงว่า ซี เพื่อให้มีสัมผัสกับตัวอักษร V (วี) ในวรรคก่อนหน้า- ในภาษาเยอรมัน เรียกว่า "เซท"- ในภาษาฝรั่งเศส เรียกว่า "แซด"- ในภาษาสเปน เรียกว่า "เซตา"- ในภาษาอิตาลี เรียกว่า "เซตา"- ในประเทศไทยนิยมออกเสียง "แซด" เพื่อให้แตกต่างกับ "ซี" จากตัวอักษร C และในหลักการถอดเสียงอ่านจากราชบัณฑิตยสถานกำหนดไว้ ให้ออกเสียง แซด

**ความหมาย**
 ในทางคณิตศาสตร์ z ใช้แทนตัวแปรที่ไม่ทราบค่าตัวที่ 3 (ถัดจาก x และ y)- ในการ์ตูน Z ใช้แทนเสียงกรนในขณะนอนหลับ มักจะเขียนเป็น "zzz"- รหัสเครื่องยนต์ของนิสสัน เครื่องยนต์ นิสสัน Z

**อ้างอิง**
 "Z" Oxford English Dictionary, 2nd edition (1989); Merriam-Webster's Third New International Dictionary of the English Language, Unabridged (1993); "dee", op. cit.

**ดูเพิ่ม**
หมวดหมู่:อักษรละติน
เทคโนโลยีชีวภาพสมัยใหม่

เทคโนโลยีชีวภาพสมัยใหม่ คือ การใช้กระบวนการทางพันธุศาสตร์เป็นเครื่องมือในการปรับปรุงลักษณะที่ต้องการ ที่มีประโยชน์ของพืช สัตว์และจุลินทรีย์ เพื่อการผลิตอาหาร หรือยาโดยวิธีการเพิ่มเข้าไป หรือการเอาออกมาของหน่วยพันธุกรรมที่เลือกแล้ว เพื่อให้เกิดลักษณะตามต้องการ เป็นการเลือกหน่วยพันธุกรรมที่เฉพาะเจาะจง มีความแม่นยำกว่าวิธีปรับปรุงพันธุ์ และเป็นการเพิ่มทางเลือกแก่เกษตรกรที่จะพัฒนาการผลิตพืช หรือสัตว์ และผลิตภัณฑ์จากสิ่งมีชีวิตทุกชนิด
เทคโนโลยีชีวภาพสมัยใหม่เช่นการโคลนนิ่ง ซึ่งการโคลนนิ่งสิ่งมีชีวิตครั้งแรกคือการโคลนนิ่งแกะดอลลี่
โดยจะนำเซลล์ไข่ของแกะดอลลี่ตัวหนึ่งมาแล้วนำนิวเคลียสออก จากนั้นก็นำนิวเคลียสจากตัวต้นแบบมาใส่แทน เมื่อได้แล้วก็นำไปถ่ายฝากในครรภ์ของแกะตัวเมียอีกตัวหนึ่ง เมื่อได้ลูกแกะดอลลี่ออกมาแล้วจะมีลักษณะเหมือนตัวต้นแบบทุกประการ
การโคลนนิ่งนี้เป็นการสืบพันธุ์โดยไม่อาศัยเพศและไม่มีการปฏิสนธิระหว่างเซลล์ไข่และอสุจิ
การใช้ประโยชน์จากเทคโนโลยีทางชีวภาพ
-ด้านการแพทย์
-ด้านเกษตรกรรม
-ด้านอุตสาหกรรม
หมวดหมู่:เทคโนโลยีชีวภาพ
หมวดหมู่:พันธุศาสตร์
เพลงตัวอักษรของภาษาอังกฤษ

เพลงตัวอักษรของภาษาอังกฤษ หรือ เพลง A-B-C เป็นเพลงที่นิยมใช้เป็นเครื่องมือช่วยสอนในการสอนเด็ก ในการท่องจำตัวอักษรละติน หรือตัวอักษรในภาษาอังกฤษ เพลงนี้จดลิขสิทธิ์โดย ซี. แบรดลี (C. Bradlee) จากเมืองบอสตัน สหรัฐอเมริกา ในวันที่ 4 กุมภาพันธ์ ค.ศ. 1834 โดยใช้ชื่อว่า "เดอะสคูลมาสเตอร์" (The Schoolmaster)

**เนื้อเพลง**

(แต่ละจังหวัด แทน 4 บีต และ เครื่องหมาย , แทนการหยุดเสียงสั้น)
a-b-c-d-e-f-g
h-i-j-k-l-m-n-o-p (l-m-n-o ร้องด้วยความเร็วสองเท่า)
q-r-s, t-u-v (คอมมา หมายถึงจังหวะหยุดสั้นๆ)
w-x, y and z (z ออกเสียง ซี ตามอังกฤษอเมริกัน สอดคล้องกับเสียง วี ในวรรคก่อนหน้า สำหรับอังกฤษดั้งเดิมออกเสียง แซด)
Now I've said my A, B, C's
Tell me what you think of me.
สองวรรคสุดท้าย มีเนื้อเพลงหลายแบบซึ่งอาจจะเป็น
Now I know my A, B, C's
Won't you come and play with me.
หรือ
Next time won't you sing with me.

**แหล่งข้อมูลอื่น**
  ฟังเพลงตัวอักษรจากเว็บไซต์ date=2006-01-12  เลือกคำว่า "The Alphabet Song"
หมวดหมู่:ภาษาอังกฤษ
ตัวอักษรของภาษาอังกฤษ
หมวดหมู่:ราชวงศ์จีน

จีน
หมวดหมู่:ชาวจีน
หมวดหมู่:ราชวงศ์แบ่งตามประเทศ
หมวดหมู่:ประวัติศาสตร์จักรวรรดิจีน
ไฟล์ซิลลา

ไฟล์ซิลลา
ไฟล์ซิลลา (FileZilla) เป็นฟรีซอต์แวร์ในลักษณะโอเพนซอร์สทำงานกับระบบปฏิบัติการวินโดวส์ รับรองการทำงานของ FTP SFTP และFTPS ใช้สำหรับการอัปโหลด และ ดาวน์โหลดไฟล์ ไฟล์ซิลลารุ่นปัจจุบันคือรุ่น 3.4.0
ไฟล์ซิลลาพัฒนาโดย ทิม คอสส์ (Tim Kosse) โดยเริ่มจากการบ้านภายในวิชาวิทยาการคอมพิวเตอร์ ในเดือนมกราคม พ.ศ. 2544  พร้อมกับเพื่อนร่วมห้องอีกสองคน โดยพัฒนารุ่นอัลฟาปลายเดือนกุมภาพันธ์ พ.ศ. 2544 ไฟล์ซิลลาได้รางวัลโครงการดีเด่นในเว็บของ ซอร์ซฟอร์จ (SourceForge) ในเดือน พฤศจิกายน ปี พ.ศ. 2546 โดยซอร์สโค้ดทั้งหมดของไฟล์ซิลลา สามารถดาวน์โหลดได้จากเว็บซอร์ซฟอร์จ
ไฟล์ซิลลามีเป้าหมายที่จะทำงานได้หลายระบบปฏิบัติการรวมถึง วินโดวส์ ลินุกซ์ แม็คโอเอส และ BSD

**อ้างอิง**

**แหล่งข้อมูลอื่น**
  เว็บไซต์ไฟล์ซิลลา-  หน้าโครงการ ที่ ซอร์ซฟอร์จ-  ไฟล์ซิลลาแบบพกพา
หมวดหมู่:ซอฟต์แวร์เสรี
หมวดหมู่:เอฟทีพี
วิกิพีเดีย:วันนี้ในอดีต/20 มกราคม

20 มกราคม:- พ.ศ. 2434 (ค.ศ. 1892) – จัดการแข่งขันบาสเกตบอลอย่างเป็นทางการครั้งแรกที่วายเอ็มซีเอ สปริงฟีลด์ รัฐแมสซาชูเซตส์ สหรัฐ- พ.ศ. 2485 (ค.ศ. 1942) – เจ้าหน้าข้าราชการระดับสูงของพรรคนาซี ประชุมกันบริเวณชานกรุงเบอร์ลิน เพื่ออภิปรายถึงการนำ "มาตรการสุดท้ายในการแก้ปัญหาชาวยิว" ไปปฏิบัติ- พ.ศ. 2517 (ค.ศ. 1974) – เอฟ-16 ไฟทิงฟอลคอน เครื่องบินขับไล่เจ็ตที่ขายดีที่สุดรุ่นหนึ่งเท่าที่เคยสร้าง บินครั้งแรก- พ.ศ. 2524 (ค.ศ. 1981) – ประเทศอิหร่านปล่อยตัวประกันชาวอเมริกัน 52 คนสุดท้ายหลังจับตัวประกันนาน 444 วัน- พ.ศ. 2539 (ค.ศ. 1996) – เรือหลวงจักรีนฤเบศร (ในภาพ) ทำพิธีปล่อยลงน้ำ ณ อู่เรือบาซาน ประเทศสเปน นับเป็นเรือบรรทุกเครื่องบินลำแรกของประเทศไทย
ดูเพิ่ม: 19 มกราคม – 20 มกราคม – 21 มกราคม
จดหมายเหตุ – รายชื่อบทความวันนี้ในอดีต
มอร์ฟิโนน

มอร์ฟิโนน (Morphinone) เป็นสารจำพวก โอปิออยด์ ชนิดแรง   เป็นสารเคมีระหว่างขั้นตอนการสังเคราะห์โอปิออยด์ เช่น นาลอกโซน นาลเตรกโซน และ ออกซิโคโดน

**โครงสร้างทางเคมี**
มอร์ฟิโนนสามารถอธิบายได้ว่าเป็น คีโตน ของ มอร์ฟีน: มอร์ฟิน-6-ออน (morphin-6-on)
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
หมวดหมู่:ฟีนอล
เอฟ. สกอตต์ ฟิตซ์เจอรัลด์

สกอตต์ ฟิตซ์เจอรัลด์ ถ่ายโดย คาร์ล แวน เวเช็น (Carl Van Vechten)
ฟรานซีส สกอตต์ คีย์ ฟิตซ์เจอรัลด์ หรือ  เอฟ. สกอตต์ ฟิตซ์เจอรัลด์ (F.Scott Fitzgerald; ค.ศ. 1896-1940) บุตรชายคนเดียวของครอบครัวชนชั้นกลางที่ร่ำรวยแห่งมินนิโซตา ชื่อเขาตั้งชื่อตามญาติห่างๆ ซึ่งเป็นผู้เขียนเพลงชาติสหรัฐฯ  เขาเขียนเรื่องสั้นตีพิมพ์ครั้งแรกเมื่ออายุเพียง 15 ปี  เคยเรียนที่มหาวิทยาลัยพรินซ์ตันแต่ไม่จบ จึงสมัครเข้าเป็นทหารเมื่อปี ค.ศ. 1917 แต่ตรงข้ามกับเฮมิงเวย์ ฟิตซ์เจอรัลด์ไม่เคยเดินทางไปยังสมรภูมิสงครามในยุโรปและไม่เคยเห็นการสู้รบใดๆ 
หลังจากความสำเร็จของ This Side of Paradise (ค.ศ. 1920) และการแต่งงานกับเซลด้า ฟิตซ์เจอรัลด์  สาวผู้เปี่ยมเสน่ห์และเป็นนักเขียนเช่นเดียวกัน ชีวิตของคู่สามีภรรยาหนุ่มสาวก็แทบไม่เคยร้างราจากงานเลี้ยง  ชีวิตหรูหราฟู่ฟ่าของคนทั้งคู่จึงโด่งดังยิ่งกว่างานเขียน  ในช่วงคริสต์ทศวรรษ 1930 เซลดาป่วยเป็นโรคจิตเภทและเสียชีวิตในเหตุการณ์ไฟไหม้โรงพยาบาลโรคจิตเมื่อปี ค.ศ. 1948 สกอตต์ยังคงปั่นเรื่องสั้นไปลงนิตยสารขายดีเพื่อหาเงินมาจ่ายหนี้ก้อนโต  เขาป่วยเป็นโรคพิษสุราเรื้อรัง และเสียชีวิตด้วยหัวใจวายในสภาพแทบไม่มีใครเหลียวแลเมื่ออายุเพียง 44 ปี
เรื่อง The Love of the last tycoon  ที่เขาเขียนค้างไว้แค่ครึ่งเดียวน่าจะเป็นเรื่องเอกของเขาทีเดียว อย่างไรก็ตาม นวนิยายเรื่อง The Great Gatsby (ค.ศ. 1925) ซึ่งสมัยออกมาขายได้ไม่ดีนัก ต่อมาถูกยกให้เป็นหนังสือแห่งยุคแจ๊ส  และเป็นนวนิยายคลาสสิกของอเมริกันในช่วงต้นคริสต์ศตวรรษที่ 20 
สกอตต์ ฟิตซ์เจอรัลด์

**ผลงาน**

**นิยาย**
 This Side of Paradise  (ค.ศ. 1920)- The Beautiful and Damned  (ค.ศ. 1922)- The Great Gatsby (ค.ศ. 1925)- Tender is the Night  (ค.ศ. 1934)- The Love of the Last Tycoon  (ค.ศ. 1940)

**ชุดเรื่องสั้น**
 Flappers and Philosophers  (ค.ศ. 1920)- Tales of the Jazz Age  (ค.ศ. 1922)- All the Sad Young Men  (ค.ศ. 1926)- Taps at Reveille  (ค.ศ. 1935)- The Short Stories of F. Scott Fitzgerald (ค.ศ. 1989)

**ผลงานอื่นๆ**
 The Vegetable  (บทละคร, ค.ศ. 1923)- The Crack-Up  (ความเรียงและเรื่องราวต่างๆ ค.ศ. 1945)

**ผลงานที่แปลเป็นภาษาไทย**
  เรื่องประหลาดของเบนจามิน บัตทอน (The curious case of Benjamin Button) date=2005-02-18 -  โจรสลัด (The offshore pirate ) date=2006-12-30  

**แหล่งข้อมูลอื่น**
  ผลงานที่ Project Gutenberg (ภาษาอังกฤษ)
----
บทความนี้ นำข้อความบางส่วนหรือทั้งหมด มาจากเว็บไซต์  วรรณกรรมดอตคอม date=2005-09-08  ซึ่งเจ้าของเว็บไซต์ดังกล่าว อนุญาตให้เผยแพร่ต่อได้ โดยไม่สงวนลิขสิทธิ์
1940
สกอตต์ ฟิตซ์เจอรัลด์
หมวดหมู่:บุคคลจากรัฐมินนิโซตา
ยูโร (แก้ความกำกวม)

ยูโร มักจะกล่าวถึงสิ่งของหรือเหตุการณ์ที่เกิดขึ้นในทวีปยุโรป สามารถหมายถึง- ยูโร สกุลเงินใช้โดยประเทศสมาชิกสหภาพยุโรป- บอลยูโร การแข่งขันฟุตบอลในทวีปยุโรป- ยูโร (มาตรฐานไอเสีย) มาตรฐานมลพิษจากท่อไอเสีย ใช้บังคับกับรถยนต์และรถสาธารณะ

**ความหมายอื่น**
 ยุโรป (แก้ความกำกวม)- ยูโรปา (แก้ความกำกวม)
หมวดหมู่:ความโน้มถ่วง

หมวดหมู่:ฟิสิกส์
หมวดหมู่:แรง
หมวดหมู่:สถิตยศาสตร์
หมวดหมู่:พลศาสตร์
หมวดหมู่:กลศาสตร์ท้องฟ้า
ออกซิมอร์ฟีน

ออกซิมอร์ฟีน หรือ ออกซิมอร์ฟีน (Oxymorphine หรือ Oxymorphone) เป็นสารสังเคราะห์ที่มีความแรงมากฤทธิ์ของมันคือเป็น ยาเสพติด ยาบรรเทาปวด คล้าย มอร์ฟีน  ในทางคลีนิคให้ยาคนไข้โดยการฉีด หรือ ยาเหน็บ  ขนาดการใช้ (dosages) สำหรับการฉีดคือ 1 มก. และ  5 มก. (สำหรับยาเหน็บ) 

**อ้างอิง**
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
หมวดหมู่:แอลกอฮอล์ทุติยภูมิ
หมวดหมู่:ฟีนอล
หมวดหมู่:ฟีนอลอีเทอร์
หมวดหมู่:เอมีนตติยภูมิ
หมวดหมู่:คีโทน
เพทิดีน

เพทิดีน (Pethidine ชื่อโดย INN) หรือ meperidine (USAN) (มีชื่ออื่น ๆ อีกดังนี้: isonipecaine; lidol; operidine; pethanol; piridosal; Algil®; Alodan®; Centralgin®; Demerol®; Dispadol®; Dolantin®; Dolestine®; Dolosal®; Dolsin®; Mefedina®) เป็นยาในกลุ่มโอปิออยด์ที่ออกฤทธิ์เร็ว  มีฤทธิ์เป็นยาบรรเทาปวดด้วย   ในสหรัฐอเมริการู้จักกันทั่วไปในชื่อ เมเพอริดีน โดยมีชื่อการค้าว่า ดีเมอรอล (Demerol)  
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
ดาวคาโนปัส

ดาวคาโนปัส (Canopus) เป็นดาวฤกษ์ในกลุ่มดาวกระดูกงูเรือ เป็นดาวที่มีความสว่างปรากฏเป็นอันดับ 2 รองจากดาวซีรีอุสหรือดาวโจร อยู่ห่างจากโลก  312.73 ปีแสง

**อ้างอิง**
หมวดหมู่:ดาวฤกษ์
หมวดหมู่:กลุ่มดาวกระดูกงูเรือ
รีมิเฟนทานิล

รีมิเฟนทานิล(Remifentanil) เป็นยากลุ่ม โอปิออยด์ สังเคราะห์ที่มีฤทธิ์สั้นแต่แรงมาก และสรรพคุณเป็น ยาบรรเทาปวด ด้วย   มักจะให้คนคนไข้ในระหว่างการผ่าตัดเพื่อบรรเทาและ ระงับความรู้สึก 

**อ้างอิง**
 Abbott Laboratories, Chicago, IL "'Ultiva"' package insert- Weale NK, Rogers CA, Cooper R, Nolan J, Wolf AR.  Effect of remifentanil infusion rate on stress response to the pre-bypass phase of paediatric cardiac surgery.Br J Anaesth. 2004 Feb;92(2):187-94.
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
โชตาโร อิชิโนโมริ

โชตาโร อิชิโนโมริ (; 25 มกราคม ค.ศ. 1938 – 28 มกราคม ค.ศ. 1998) สกุลเดิม โอโนเดระ (Onodera Shōtarō) เป็นศิลปินมังงะและนักวาดการ์ตูนชาวญี่ปุ่น โดยเป็นที่รู้จักในฐานะ "ราชามังงะ" (漫画の帝王 (Manga no Teiou) หรือ マンガの王様 (Manga no Ousama)) ถือเป็นหนึ่งในศิลปินมังงะที่มีอิทธิพลมากที่สุดตลอดกาล ส่วนนอกวงการมังงะ เขายังเป็นหนึ่งในผู้สร้างผลงานที่มีผลงานมากที่สุดในประวัติศาสตร์อนิเมะ โทกูซัตสึ และบันเทิงคดีแนววีรบุรุษญี่ปุ่น
ก่อน ค.ศ. 1986 เขารู้จักกันในชื่อ โชตาโร อิชิโมริ (Ishimori Shōtarō) จากนั้นจึงเปลี่ยนนามสกุลเป็นอิชิโนโมริด้วยการเพิ่มอักษร โนะ (no) แบบคาตากานะ

**ประวัติ**
โชตาโร เกิดเมื่อวันที่ 25 มกราคม ค.ศ. 1938 ที่จังหวัดมิยางิ ขณะกำลังศึกษาในชั้นมัธยมปลายที่จังหวัดมิยางิ ได้ทำเดบิวเรื่องนิคิวเทงชิ หลังเรียนจบแล้วเดินทางไปโตเกียว และเข้าสู่เส้นทางแห่งการเป็นนักเขียนการ์ตูน เริ่มตั้งแต่เรื่องคาเมนไรเดอร์และเรื่องอื่น ๆ ที่ได้รับความนิยมอย่างสูงตามมาอีกมากมาย ต่อมาในปี 1984 ได้เปลี่ยนชื่อใหม่เป็น อิชิโนโมริ เพื่อเปลี่ยนอารมณ์ให้เหมือนกับเป็นคนใหม่ในโอกาสฉลอง 30 ปีแห่งการทำเดบิวต์ และเขายังได้รับรางวัลต่าง ๆ จากเรื่องไซบอร์ก 009 และเรื่อง HOTEL เป็นต้น และผลงานต่าง ๆ ของเขาสร้างไว้นั้น ก็บันทึกในสถิติโลกว่าเป็นผู้สร้างผลงานมากที่สุดถึง 770 เรื่องด้วยกัน
โชตาโร อิชิโนโมริ เสียชีวิตเมื่อวันที่ 28 มกราคม ค.ศ. 1998 รวมอายุขัย 60 ปี

**รายชื่อผลงานที่สำคัญ**

**มังงะ**

**ผลงานต้นฉบับโทคุซัทสึ**
 มาสค์ไรเดอร์ซีรีส์ยุคโชวะ
** คาเมนไรเดอร์ (เป็นผู้เขียนบทและผู้กำกับของตอนที่ 84)
** คาเมนไรเดอร์ V3
** คาเมนไรเดอร์ X
** คาเมนไรเดอร์อาเมซอน
** คาเมนไรเดอร์สตรองเกอร์
** คาเมนไรเดอร์ (สกายไรเดอร์)
** คาเมนไรเดอร์ซุปเปอร์-วัน
** คาเมนไรเดอร์ BLACK
** คาเมนไรเดอร์ BLACK RX
** ชิน คาเมนไรเดอร์ โปรล็อก
** มาสค์ไรเดอร์ ZO
**  มาสค์ไรเดอร์ J- จินโซนินเก็น คิไคเดอร์
** คิไคเดอร์ 01
** จินโซนินเก็น ฮาไคเดอร์- หุ่นยนต์นักสืบ K- กัมบาเระ โรโบคอน- ซูเปอร์เซ็นไตซีรีส์
** ขบวนการ 5 จอมพิฆาต โกเรนเจอร์
** แจ็คเกอร์ เด็นเกคิไต- อินาสแมน
** อินาสแมน F- เฮนชิน นินจาอาราชิ- ไคเค็ตสึ ซูแบ็ท- อคูไมเซอร์ 3
** โชวจิน บิบิว- สองพี่น้องอวกาศ เคียวไดน์- ไดเท็ตสึจิน 17- กิงกะไทเซ็น- เซย์อุน คาเมน แมชชีนแมน- สองสิงห์ ไบครอสเชอร์ (รับผิดชอบการออกแบบตัวละครเฉพาะตัวละครศัตรูเท่านั้น)- โทเอฟูชิงิคอมเมดีซีรีส์- วอยซ์ลักเกอร์

**แอนิเมชัน**
 เรนโบเซ็นไต โรบิน- ไซบอร์ก 009

**อ้างอิง**

**แหล่งข้อมูลอื่น**
 Ishimori Production Inc. – เว็บไซต์ทางการ ja- Ishimori Production Inc. – เว็บไซต์ทางการ- Ishimori Production Inc. – เว็บไซต์ทางการ fr- Mangattan Museum website ja- Shotaro Ishinomori Complete Comic Works ja- Shotaro Ishinomori Memorial Museum – เว็บไซต์ทางการ ja- Entry in The Encyclopedia of Science Fiction
1998
หมวดหมู่:นักวาดการ์ตูนญี่ปุ่น
หมวดหมู่:ศิลปินมังงะ

หมวดหมู่:บุคคลจากจังหวัดมิยางิ
ออกซิโคโดน

ออกซิโคโดน (oxycodone) เป็นสารสังเคราะห์ โอปิออยด์ ที่ทำให้ติดยาสูงมากมันเป็นยาบรรเทาปวด ที่สังเคราะห์ได้จาก ทีบาอีน (thebaine)  มันเป็นยาใช้รับประทานที่มีประสิทธิภาพสูงมาก  และมักทำตลาดเป็นสูตรผสม เช่น กับแอสไพรินหรือพาราเซตามอล
Tylox ใช้สำหรับบรรเทาอาการปวด  และทำออกมาในรูปควบคุมการปลดปล่อย (sustained-release form) ให้ยาออกฤทธิ์ได้ยาวนานผู้ผลิตคือ  Purdue Pharma และชื่อการค้าคือ OxyContin และประเภทออกฤทธิ์ทันที (instant-release forms) มีชื่อทางการค้าว่า OxyIR OxyNorm และ rcolone   OxyContin มีในรูปยาเม็ดขนาด  10, 20, 40 และ 80 มก.  และด้วยกลไกการปลดปล่อยนี้ทำให้ยาออกฤทธิ์ได้นาน 8-12 ชั่วโมง 

**แหล่งข้อมูลอื่น**
  Oxycodone: Pharmacological profile and clinical data in chronic pain management date=2006-03-09  minervamedica.it. Minerva Anestesiologica, 2005;71:451-60. pdf file-  Limbaugh admits addiction to pain medication CNN.com. Friday, October 10, 2003 Posted: 10:52 PM EDT (0252 GMT).-  Oxycontin Doesn't Cause Addiction. Its Users are Already Addicts. date=2012-06-15  Forbes.com. September 6, 2004- Kaufman, Gil.  Courtney Love Turns Herself In On Felony Drug Charges date=2006-06-29  vh1.com. Tue. October 28.2003 7:51 PM EST.

**อ้างอิง**
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
หมวดหมู่:แอลกอฮอล์
ชื่อระหว่างประเทศที่ไม่มีเจ้าของ

ชื่อระหว่างประเทศที่ไม่มีเจ้าของ (International Nonproprietary Name หรือ INN หรือเรียกอีกอย่างว่า rINN ย่อจาก recommended International Nonproprietary Name) ชื่อเป็นทางการที่ไม่มีเจ้าของ หรือชื่อสามัญทั่วไปที่ใช้เรียก สารประกอบเคมี ทาง เภสัชกรรม ที่กำหนดโดย องค์การอนามัยโลก (World Health Organization) เนื่องจากชื่อตำรับยาที่มีเจ้าของมีจำนวนมากมายแต่มีตัวยาสำคัญตัวเดียวกันซึ่งอาจทำให้เกิดความสับสนได้ง่าย
INN เป็นชื่อที่ทำให้ง่ายและสะดวกในการสื่อสารโดยการกำหนดชื่อมาตรฐานสำหรับสารแต่ละตัว คล้ายกับชื่อชื่อ IUPAC ในวิชา เคมี อย่างไรก็ดีบางครั้งชื่อเหล่านี้อาจยาวและไม่สะดวกที่จะใช้ องค์การอนามัยโลก ได้ตั้งชื่อ INN ไว้ในภาษาต่างๆ คือ อังกฤษ ลาติน ฝรั่งเศส รัสเซีย และสเปน ส่วนภาษาอาหรับและจีนจะเป็นอีกเล่มหนึ่ง

**ตัวอย่าง**

**ดูเพิ่ม**
 BAN- USAN- ชื่อ IUPAC- องค์การอนามัยโลก (World Health Organization)

**แหล่งข้อมูลอื่น**
  INN information from the WHO
หมวดหมู่:ก่อตั้งในปี พ.ศ. 2496
หมวดหมู่:ชื่อ
หมวดหมู่:คนเก่งทะลุโลก

หมวดหมู่:แฟรนไชส์การ์ตูนญี่ปุ่น
หมวดหมู่:การ์ตูนญี่ปุ่นแนวศิลปะการต่อสู้
หมวดหมู่:โยไกในอนิเมะและมังงะ
หมวดหมู่:ปิเอโร (บริษัท)
หมวดหมู่:รายการโทรทัศน์ของฟูจิทีวี
หมวดหมู่:โยชิฮิโระ โทงาชิ
ชื่อยาที่ได้รับอนุญาตของอังกฤษ

ชื่อยาที่รับอนุญาตของอังกฤษ (British Approved Name หรือ BAN) เป็นชื่อเรียกหมวดเภสัชภัณฑ์ซึ่งได้รับอนุญาตจากทางการอังกฤษแล้วตามที่ประกาศกำหนดในตำรับยาแห่งอังกฤษ (British Pharmacopoeia) ทั้งนี้ ชื่อนี้มิได้ใช้แต่เฉพาะในประเทศอังกฤษเท่านั้น แต่ยังทั่วสากลโลกโดยเฉพาะในประเทศสมาชิกเครือจักรภพ

**ตำรับยาสูตรผสม**
BAN มีความเป็นพิเศษไม่เหมือนใครอย่างหนึ่งคือ ระบบจะจัดหมวดหมู่ยาสูตรผสมเป็นการเฉพาะแยกจากตำรับยาที่มีตัวยาสำคัญเพียงตัวเดียว  ตัวอย่างเช่น BAN โค-อม็อกซิคลาฟ (Co-amoxiclav) เป็นยาสูตรผสมที่มีตัวยาสำคัญคือ อม็อกซี่ซิลลิน (amoxicillin) และ กรดคลาวูลานิค (clavulanic acid) ตำรับยาส่วนใหญ่จะแสดงรายละเอียดของสูตรง่ายโดยการบอกว่ามีตัวยาในตำรับดังนี้เช่น  "อม็อกซี่ซิลลิน กับ  กรดคลาวูลานิค"

**ดูเพิ่ม**
 INN- USAN- ชื่อ IUPAC- องค์การอนามัยโลก (World Health Organization)
หมวดหมู่:ยา
ชื่อยาที่รับอนุญาตของอเมริกา

ชื่อยาที่รับอนุญาตแบบอเมริกา (United States Approved Name หรือ USAN) เป็นชื่อทางการหรือชื่อสามัญที่ใช้เรียก สารประกอบเคมี ที่ใช้ทางเภสัชกรรม ที่มีอยู่ใน ตำรับยา ของ สหรัฐอเมริกา (USP)

**ดูเพิ่ม**
 BAN- INN- ชื่อ IUPAC- องค์การอนามัยโลก (World Health Organization)
หมวดหมู่:เภสัชกรรม
สปริงฟีลด์

สปริงฟีลด์ (Springfield) เป็นชื่อเมืองในสหรัฐอเมริกาซึ่งเชื่อว่ามีมากกว่า 121 เมืองที่ชื่อว่าสปริงฟีลด์ใน 34 รัฐ โดยในรัฐเพนซิลเวเนีย มีอยู่ 9 เมือง และรัฐวิสคอนซินมีอยู่ 4 เมืองที่ชื่อเดียวกัน โดยเมืองสปริงฟีลด์ที่เป็นที่รู้จักกันมากคือ เมืองสปริงฟีลด์ในรัฐแมสซาชูเซตส์ มีประชากร ประมาณ 150,000 คน และเมืองสปริงฟีลด์ที่เป็นเมืองหลวงของรัฐอิลลินอย มีประชากรประมาณ 110,000 คน นอกจากนี้ เมืองสปริงฟีลด์ยังมีอยู่ในหลายประเทศทั่วโลก เช่นใน ออสเตรเลีย สหราชอาณาจักร แคนาดา ไอร์แลนด์ และแอฟริกาใต้
สปริงฟีลด์ ที่เป็นที่รู้จักอีกแห่งหนึ่ง คือ เมืองสปริงฟีลด์ เมืองในภาพยนตร์การ์ตูนเรื่อง เดอะซิมป์สันส์ ซึ่งเป็นการ์ตูนยอดนิยมรายการหนึ่งที่ฉายในช่วง ค.ศ. 1989-2002 
เมืองสปริงฟีลด์ สามารถหมายถึง- สปริงฟีลด์ (รัฐแมสซาชูเซตส์) ในรัฐแมสซาชูเซตส์ ประชากรประมาณ 150,000 คน - สปริงฟีลด์ (รัฐอิลลินอย) เมืองหลวงของรัฐอิลลินอย ประชากรประมาณ 110,000 คน- สปริงฟีลด์ (เดอะซิมป์สันส์) เมืองในภาพยนตร์การ์ตูนเรื่อง เดอะซิมป์สันส์
เฮโรอีน

เฮโรอีน (heroin) มีอีกชื่อว่า ไดอาเซทิลมอร์ฟีน (diacetylmorphine) และ ไดอามอร์ฟีน (diamorphine) กับชื่ออื่น ๆ เป็นโอปิออยด์มีกำลังที่ส่วนใหญ่ใช้ในฐานะยากระตุ้นความบันเทิงที่ก่อให้เกิดอาการเคลิ้มสุข ไดอามอร์ฟีนทางการแพทย์เป็นเกลือไฮโดรคลอไรด์บริสุทธิ์ มีการขายผงขาวและน้ำตาลอย่างผิดกฎหมายจำนวนมากทั่วโลก เนื่องจากเฮโรอีนสามารถ "ตัด" ได้หลายรูปแบบ เฮโรอีนใช้ในทางการแพทย์ในหลายประเทศเพื่อบรรเทาอาการปวด อย่างในช่วงคลอดลูก หรือมีโรคหัวใจวาย เช่นเดียวกันกับการบำบัดทดแทนโอปิออยด์
ผลข้างเคียงโดยทั่วไปได้แก่การกดการหายใจ (หายใจน้อยลง) ปากแห้ง เซื่องซึม การทำงานทางจิตบกพร่อง ท้องผูก และการติด การใช้งานด้วยวิธีการฉีดสามารถก่อให้เกิดฝี การติดเชื้อที่เยื่อบุหัวใจ เชื้อที่ติดต่อทางเลือด และโรคปอดอักเสบ หลังการใช้งานเป็นเวลายาวนาน อาการที่เกี่ยวกับการหยุดใช้งานโอปิออยด์จะเริ่มมีผลหลังใช้งานครั้งสุดท้ายภายในไม่กี่ชั่วโมง ถ้าฉีดเข้าเส้นเลือด เฮโรอีนจะมีผลมากกว่ามอร์ฟีนในขนาดเดียวกันสองถึงสามเท่า เฮโรอีนมักปรากฏเป็นผงสีขาวหรือน้ำตาล

**อ้างอิง**

**แหล่งข้อมูลอื่น**
Health/Addictions/Substance_Abuse/Drugs/Opiates/-  NIDA InfoFacts on Heroin-  ONDCP Drug Facts date=2011-02-08 -  U.S. National Library of Medicine: Drug Information Portal – Heroin-  BBC Article entitled 'When Heroin Was Legal'. References to the United Kingdom and the United States-  Drug-poisoning Deaths Involving Heroin: United States, 2000–2013 U.S. Department of Health and Human Services, Centers for Disease Control and Prevention, National Center for Health Statistics.-  Heroin Trafficking in the United States (2016) by Kristin Finklea, Congressional Research Service.
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
แบบจำลองโครงลวด

ไฟล์:Wire frame.svg|thumb|ภาพไวร์เฟรม ของ ลูกบาศก์ icosahedron และ รูปกึ่งทรงกลม
ภาพตัวอย่าง ไวร์เฟรม สามมิติ ใช้ในการออกแบบอาคาร
ไวร์เฟรม (wire-frame) หรือ แบบจำลองโครงลวด (wire frame model) เป็นลักษณะการแสดงผลของแบบจำลองสามมิติของวัตถุหรือสิ่งของที่สร้างในคอมพิวเตอร์ โดยการแสดงเส้นตรงหรือเส้นโค้ง ซึ่งเป็นเส้นของขอบของวัตถุที่เกิดจากคำนวณทางคณิตศาสตร์ของพื้นผิวที่ไม่ต่อเนื่องของวัตถุ
การใช้งานแบบจำลองโครงลวด นอกจากช่วยให้มองเห็นสิ่งที่อยู่ภายในวัตถุสามมิติแล้ว การแสดงผลแบบนี้จะแสดงผลได้เร็วกว่าการแสดงผลแบบจำลองสามมิติทั่วไป นิยมใช้ในโครงสร้างวัตถุสามมิติที่ซับซ้อน เพื่อให้ผู้ออกแบบสามารถปรับเปลี่ยน ตรวจสอบและแก้ไขได้ง่ายและสะดวกกว่า โดยเมื่อสร้างและแก้ไขเสร็จแล้ว แบบจำลองสามมิติจะถูกนำไปสร้างเป็นแบบจำลองเสมือนจริงผ่านกระบวนการเร็นเดอร์
รูปแบบจำลองโครงลวดยังคงนิยมใช้สำหรับการเขียนโปรแกรมให้กับเครื่องจักรประเภทดีเอ็นซี (Direct Numerical Control, DNC)

**ดูเพิ่ม**
 เรขภาพคอมพิวเตอร์สามมิติ
หมวดหมู่:การสร้างภาพสามมิติ
หมวดหมู่:ความเป็นจริงเสมือน
หมวดหมู่:คอมพิวเตอร์กราฟิกส์สามมิติ
แอปเซิร์ฟ

แอปเซิร์ฟ (AppServ) คือ ชุดโปรแกรมในลักษณะของWAMP ในการสร้างเว็บเซิร์ฟเวอร์สำเร็จรูปบนระบบปฏิบัติการไมโครซอฟท์ วินโดวส์ สร้างโดยชาวไทย จัดทำขึ้นโดย ภาณุพงศ์ ปัญญาดี เป็นการรวมโปรแกรมจำนวน 4 ตัวในการสร้างเว็บเซิร์ฟเวอร์ ได้แก่ Apache HTTP Server, PHP, MySQL, และ phpMyAdmin เวอร์ชันปัจจุบันได้แก่ 2.4.9 (สำหรับ PHP 4) และ 2.5.10 (สำหรับ PHP 5) เนื่องจากภาณุพงศ์ ปัญญาดี ต้องตอบคำถามวิธีการติดตั้ง Apache, PHP, และ MySQL ให้ใช้งานด้วยกันได้บ่อยครั้ง จึงริเริ่มพัฒนาชุดติดตั้ง AppServ ที่ติดตั้งและใช้งานได้ทันทีในประมาณปี พ.ศ. 2543 (ค.ศ. 2000) ได้พักการพัฒนาเมื่อประมาณปี 2008 และกลับมาทำต่อเมื่อปี 2016 ก่อนที่จะหยุดพัฒนาไปอีกครั้งเมื่อต้นปี 2017 และปี 2019 ได้กลับมาพัฒนาอีกครั้ง (รุ่นล่าสุด AppServ 9.3.0 2019-09-29)

**อ้างอิง**

**แหล่งข้อมูลอื่น**
  AppServ Open Project - เว็บไซต์อย่างเป็นทางการของ AppServ
หมวดหมู่:ซอฟต์แวร์เสรี
ไฮโดรโคโดน

ไฮโดรโคโดน  (Hydrocodone หรือ dihydrocodeinone มีชื่อทางการค้าว่า Vicodin Anexsia Dicodid Hycodan Hycomine Lorcet Lortab Norco Tussionex Vicoprofen) เป็นสารประกอบในกลุ่มโอปิออยด์ ได้จากธรรมชาติโดยการสกัดจากโอปิแอต โคดีอีน หรือทีบาอีน   ไฮโดรโคโดนเป็นยาชนิดรับประทานที่มีฤทธิ์เสพติด บรรเทาปวด และแก้ไอ ปริมาณยาที่ใช้ในการรักษา 5-10 มก. มีฤทธิ์ทางเภสัชวิทยาเทียบเท่ากับ 30 - 60 มก. ของโคดีอีน 

**แหล่งข้อมูลอื่น**
  Opiophile's Hydrocodone Forum
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
X

X เป็นอักษรละตินลำดับที่ 24 ซึ่งในภาษากรีกตัวอักษร X อ่านว่า "ไค" ตัวอักษร X เป็นตัวอักษรที่ไม่มีในภาษาอิตาลียกเว้นคำยืมจากภาษาอื่น และไม่มีคำศัพท์ภาษาอังกฤษดั้งเดิมขึ้นต้นด้วยตัวอักษร X
ในภาษาอังกฤษบางครั้งจะอ่านเหมือนคำว่า ไค ใช้แทนคำว่า คริสต์ ซึ่งเห็นได้ใน X'mas (คริสต์มาส) และมีการใช้ซึ่งอ่านว่า "ครอส" แทนเครื่องหมายไขว้ เช่นในคำว่า Xing

**ชื่อเรียก**
 ในภาษาอังกฤษ เรียกว่า "เอ็กซ์" (บางครั้งในไทยนิยมสะกด เอกซ์ หรือ เอ๊กซ์)- ในภาษาเยอรมัน และภาษาฝรั่งเศส เรียกว่า "อิกซ์"- ในภาษาสเปน เรียกว่า "เอกีส"- ในภาษาอิตาลี เรียกว่า "อิกซ์" (X เป็นอักษรละตินที่ไม่มีใช้ในภาษาอิตาลี)- ในภาษาเวียดนาม เรียกว่า "เซอ" (X เป็นอักษรละติน ตัวที่ 28 เป็น /s/)
*เอ็กซ์ หรือชื่อเดิมว่าทวิตเตอร์

**ความหมาย**
 ในการเขียนเลขโรมัน X มีค่าเท่ากับ 10- ในคณิตศาสตร์ x ใช้แทนตัวแปรไม่ทราบค่า- การ์ตูนญี่ปุ่น ชื่อว่า X เขียนโดยทีมการ์ตูนแคลมป์- x มีความหมายในเชิงทางเพศด้วย หากพูดถึง ภาพยนตร์หรือหนังสือ เช่น หนังสือ X จะมีความหมายว่าหนังสือที่เกี่ยวกับเรื่องเพศ- X Window System ระบบจัดการจอภาพสำหรับระบบปฏิบัติการในตระกูลยูนิกซ์- .xxx เป็นโดเมนระดับบนสุด สำหรับใช้ในเว็บไซต์ที่มีเนื้อหาในด้านภาพโป๊และเปลือย

**อื่น ๆ**
 乂 ในอักษรจีนและอักษรคันจิ เขียนเหมือนตัวอักษร X- メ ในอักษรคะตะคะนะ เขียนเหมือน X โดยอ่านว่า เมะ

**อ้างอิง**
 "X" Oxford English Dictionary, 2nd edition (1989) ; Merriam-Webster's Third New International Dictionary of the English Language, Unabridged (1993) ; "dee", op. cit.

**ดูเพิ่ม**
หมวดหมู่:อักษรละติน
ไฮโดรมอร์โฟน

ไฮโดรมอร์โฟน (Hydromorphone) เป็นยาที่ใช้รักษาอาการปวดระดับปานกลางถึงขั้นรุนแรง ไฮโดรมอร์โฟนมีชื่อทางการค้าว่า Dilaudid® และ Palladone®  มันจัดอยู่ในกลุ่มของยาตัวทำการโอปิออยด์ โดยทั่วไปมักใช้ในคนไข้หลังผ่าตัด หรือผู้ที่ได้รับบาดเจ็บสาหัส ช่องทางการให้ยาคือ ฉีดเข้าเส้น ฉีดเข้ากล้ามเนื้อ  เหน็บทางทวารหนัก หรือรับประทาน     

**อ้างอิง**
  Hydromorphone Consumer Drug Information Drugs.com.

**หมายเหตุ**
# half-life Vallner JJ, Stewart JT, Kotzan JA, Kirsten EB, Honigberg IL. "Pharmacokinetics and bioavailability of hydromorphone following intravenous and oral administration to human subjects." Journal of Clinical Pharmacology. 1981 Apr;21(4):152-6. PMID 6165742  Fulltext date=2008-06-03 
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:ยาเสพติด
หมวดหมู่:ฟีนอล
หมวดหมู่:ฟีนอลอีเทอร์
หมวดหมู่:คีโทน
หมวดหมู่:เอมีนตติยภูมิ
วิกิพีเดีย:วันนี้ในอดีต/21 มกราคม

21 มกราคม: วันสมโภชนักบุญอักแนส- พ.ศ. 2335 (ค.ศ. 1793) – การปฏิวัติฝรั่งเศส: พระเจ้าหลุยส์ที่ 16 แห่งฝรั่งเศส (ในภาพ) พระมหากษัตริย์ฝรั่งเศส ทรงถูกสำเร็จโทษด้วยกิโยตินที่ปลัสเดอลาเรโวลุซียง หลังสภากงว็องซียงแห่งชาติวินิจฉัยว่าทรงมีความผิดฐานกบฏ- พ.ศ. 2468 (ค.ศ. 1925) – ประเทศแอลเบเนียประกาศตนเป็นสาธารณรัฐ- พ.ศ. 2491 (ค.ศ. 1948) – มีมติเห็นชอบและโบกธงรัฐเกแบ็กรูปกากบาทสีขาวและสัญลักษณ์ดอกลิลลีสี่ดอกบนพื้นสีฟ้า ครั้งแรกเหนืออาคารรัฐสภาเกแบ็กในนครเกแบ็ก- พ.ศ. 2497 (ค.ศ. 1954) – มีพิธีปล่อยเรือยูเอสเอส นอติลุส เรือดำน้ำพลังนิวเคลียร์ลำแรกของโลก ลงน้ำที่แม่น้ำเทมส์ รัฐคอนเนทิคัต- พ.ศ. 2519 (ค.ศ. 1976) – เครื่องบินขนส่งความเร็วเหนือเสียง คองคอร์ด เริ่มการบินพาณิชย์ไปลอนดอน ปารีส บาห์เรน และรีโอเดจาเนโร
ดูเพิ่ม: 20 มกราคม – 21 มกราคม – 22 มกราคม
จดหมายเหตุ – รายชื่อบทความวันนี้ในอดีต
แกนซิโคลเวียร์

แกนซิโคลเวียร์โซเดียม  (Ganciclovir sodium) ชื่อการค้าคือ Cytovene®  เป็น ยาต้านไวรัส ใช้รักษาและป้องกันโรคที่เกิดจาก ไซโตเมกะโลไวรัส (CMV) 

**ผลข้างเคียง**
 ปวดหัว (Headache)- ผื่น (Rash)- ภาวะเม็ดเลือดขาวชนิดนิวโตรฟิลต่ำ  (Neutropenia)- ภาวะเลือดจาง (Anemia)- ภาวะเกล็ดเลือดน้อย (Thrombocytopenia)- ไตวาย (Kidney failure)- ความงงงวย (Confusion)- โรคลมชัก (Seizures)

**อ้างอิง**
# Noble S, Faulds D. Ganciclovir. An update of its use in the prevention of cytomegalovirus infection and disease in transplant recipients. Drugs. 1998;56(1):115-46
# Spector SA. Oral ganciclovir. Adv Exp Med Biol. 1999;458:121-7
# Couchoud C. Cytomegalovirus prophylaxis with antiviral agents for solid organ transplantation. Cochrane Database Syst Rev. 2000;(2):CD001320.
หมวดหมู่:ยา
หมวดหมู่:เคมี
หมวดหมู่:ยาต้านไวรัส
สมมติฐานประสิทธิภาพของตลาด

ในทางการเงิน สมมติฐานประสิทธิภาพของตลาด (Efficient market hypothesis) อ้างว่าตลาดการเงินเป็นตลาดที่มีประสิทธิภาพ ซึ่งหมายความว่า ราคาหลักทรัพย์ที่ขายในตลาดนั้นได้สะท้อนถึงข้อมูลที่เกี่ยวข้องทั้งหมดแล้ว นอกจากนี้ยังอาจกล่าวได้ว่าราคาของสินทรัพย์นั้นๆได้สะท้อนถึงความเชื่อของนักลงทุนเกี่ยวกับความคาดหวังในอนาคตด้วย
สมมติฐานประสิทธิภาพของตลาดยังมีความหมายครอบคลุมไปถึงความเชื่อที่ว่า ไม่มีทางที่นักลุงทุนจะสามารถเอาชนะตลาดได้อย่างต่อเนื่องโดยใช้ข้อมูลที่เป็นที่ทราบกันดีอยู่แล้วในตลาด หากแต่จะเป็นความโชคดีของนักลงทุนเอง หรือ การที่นักลงทุนได้ข้อมูลจากภายในบริษัทนั้นๆเท่านั้น
กล่าวคือ - การเคลื่อนไหวของราคาหลักทรัพย์ได้   ไม่มีรูปแบบ หรือ มีรูปแบบที่คงอยู่ไม่นาน  พอที่ นักลงทุน จะ "พยากรณ์" และ ทำกำไรจากการรู้รูปแบบนั้นได้- ผลตอบแทน (หลังปรับความเสี่ยงแล้ว) ของ หลักทรัพย์ แต่ละตัว ควรจะเท่ากัน  

**ข้อกำหนดของสมมติฐาน**
สมมติฐานประสิทธิภาพของตลาดนั้น  นักลงทุนไม่จำเป็นต้องตัดสินใจตามเหตุและผลเสมอไป นักลงทุนอาจจะตัดสินใจทำสิ่งที่เกินหรือต่ำกว่าความพอดี แต่โดยสุทธิแล้ว การกระทำจะเฉลี่ยๆไป ปฏิกกริยาของนักลงทุนโดยรวมจึงเป็นแบบสุ่ม เพราะฉะนั้นนักลงทุนจะไม่สามารถทำกำไรเกินกว่าผู้อื่น (กำไรเกินปกติ) ได้
สมมติฐานประสิทธิภาพของตลาดนั้นแบ่งออกได้เป็นสามรูปแบบคือ แบบอ่อน (Weak Form) แบบกลาง (Semi-Strong Form) และแบบเข้ม (Strong Form) ความแตกต่างของสมมติฐานทั้งสามแบบนั้นก็ขึ้นอยู่กับแหล่งของข้อมูลที่ส่งผลกระทบต่อราคาของสินทรัพย์ในตลาด สมมติฐานประสิทธิภาพของตลาดแบบอ่อนนั้นกล่าวว่าราคาในตลาดนั้นเป็นผลจากราคาหุ้นในอดีต แบบกลางนั้นกล่าวว่า ราคาในตลาดนั้นเป็นผลมาจากข้อมูลที่เปิดเผยต่อสาธารณชน ส่วนแบบเข้มนั้นกล่าวว่าราคาตลาดนั้นสะท้อนถึงข้อมูลทั้งหมดที่มีอยู่ซึ่งหมายรวมถึงข้อมูลที่เปิดเปิดเผยต่อสาธารณชนและข้อมูลภายในบริษัท

**สมมติฐานแบบอ่อน**
ตลาดที่มีประสิทธิภาพแบบอ่อน (weak-form efficiency) ราคาหลักทรัพย์ในอนาคต ไม่สามารถพยากรณ์ได้ด้วยราคาในอดีต การทำไรเกินกว่าปกติ ไม่สามารถทำได้ในระยะยาวโดยใช้กลยุทธ์การลงทุนบนพื้นฐานของราคาในอดีตหรือประวัติศาสตร์ การวิเคราะห์ทางเทคนิคเพื่อให้เกิดกำไรเกินกว่าปกติ ไม่สามารถจะทำได้แต่สำหรับการวิเคราะห์เชิงพื้นฐานอาจจะยังคงทำกำไรได้ นอกจากนี้ ราคาหลักทรัพย์ยังไม่ขึ้นอยู่กับราคาก่อนหน้าและไม่มีรูปแบบของราคาหลักทรัพย์

**สมมติฐานแบบกลาง**
ตลาดที่มีประสิทธิภาพแบบกึ่งเข้มแข็ง (semi-strong-form efficiency) ราคาหลักทรัพย์เปลี่ยนแปลงตามข้อมูลข่าวสารที่สาธารณชนได้รับอย่างรวดเร็วและไม่มีอคติ ไม่มีใครสามารถทำกำไรส่วนเกินได้จากข้อมูลข่าวสารที่สาธารณชนได้รับและรวมถึงการวิเคราะห์เชิงพื้นฐานและการวิเคราะห์ปัจจัยทางเทคนิค

**สมมติฐานแบบเข้ม**
ตลาดที่มีประสิทธิภาพแบบเข้มแข็ง (strong form efficiency) ราคาหลักทรัพย์สะท้อนทุกข่าวสารทั้งสาธารณะและภายใน ไม่มีใครสามารถสร้างกำไรส่วนเกินได้ในระยะยาว โดยใช้กฎหมายกีดกันข้อมูลภายในบริษัท เพื่อป้องกันและลงโทษคนวงในของบริษัทใช้ข้อมูลข่าวสารภายในเพื่อทำกำไรเกินกว่าปกติ 
หมวดหมู่:ธุรกิจ
หมวดหมู่:ตลาดการเงิน
หมวดหมู่:ประสิทธิภาพของระบบเศรษฐกิจ
ไวดาราบีน

ไวดาราบีน (Vidarabine) เป็น ยาต้านไวรัสที่มีฤทธิ์รักษา โรคเริม (herpes simplex) และ โรคงูสวัด (varicella zoster viruses)
วไวดาราบีน
วไวดาราบีน
วไวดาราบีน
แคลคูลัสเวกเตอร์

แคลคูลัสเวกเตอร์ เป็นแขนงหนึ่งของคณิตศาสตร์ ว่าด้วยการเปลี่ยนแปลงของของเวกเตอร์ในมิติที่สูงกว่าหรือเท่ากับสองมิติ เนื้อหาประกอบด้วยเทคนิคในการแก้ปัญหาและสูตรคำนวณที่เกี่ยวข้องต่าง ๆ ซึ่งมีประโยชน์ใช้งานมากในทางวิศวกรรมและฟิสิกส์
สนามเวกเตอร์หมายถึงการระบุค่าเวกเตอร์ให้กับทุก ๆ จุดในปริภูมิที่พิจารณา เช่นเดียวกับสนามสเกลาร์ ซึ่งเป็นการระบุค่าสเกลาร์ให้กับทุก ๆ จุดในปริภูมิ เช่น อุณหภูมิของน้ำในสระ เป็นสนามสเกลาร์ โดยเป็นการระบุค่าอุณหภูมิ ซึ่งเป็นปริมาณสเกลาร์ให้กับแต่ละตำแหน่ง ส่วนการไหลของน้ำในสระนั้นเป็นสนามเวกเตอร์ เนื่องจากการไหลของน้ำที่แต่ละจุดนั้นจะถูกระบุด้วย เวกเตอร์ความเร็ว
ตัวดำเนินการที่สำคัญในแคลคูลัสเวกเตอร์- เกรเดียนต์ (gradient) ใช้สัญลักษณ์  หรือ  : เป็นตัวดำเนินการใช้วัดอัตราและทิศทาง ความเปลี่ยนแปลงของสนามสเกลาร์ ดังนั้นเกรเดียนต์ของสนามสเกลาร์ จะได้เป็นสนามเวกเตอร์- ไดเวอร์เจนซ์ (divergence) ใช้สัญลักษณ์  หรือ  : เป็นตัวดำเนินการใช้วัดความลู่เข้าหรือลู่ออก (เป็นจุดกำเนิดสนาม) ของสนามเวกเตอร์ ณ จุดใด ๆ - เคิร์ล (curl) ใช้สัญลักษณ์  หรือ  : เป็นตัวดำเนินการใช้วัดระดับความหมุนวน ณ จุดใด ๆ โดยเคิร์ลของสนามเวกเตอร์ จะได้เป็นอีกสนามเวกเตอร์หนึ่ง
ตัวดำเนินการอีกตัวหนึ่งคือตัวดำเนินการลาปลัส ได้จากการประยุกต์ไดเวอร์เจนซ์และเกรเดียนต์รวมกัน
ทฤษฎีบทที่สำคัญที่เกี่ยวข้อง
*ทฤษฎีบทเกรเดียนต์- ทฤษฎีบทไดเวอร์เจนซ์
*ทฤษฎีบทของสโตกส์
การวิเคราะห์เหล่านี้สามารถทำความเข้าใจได้ไม่ยาก โดยการใช้วิธีการทางเรขาคณิตเชิงอนุพันธ์ (แคลคูลัสเวกเตอร์ เป็นสาขาย่อยหนึ่งของ เรขาคณิตเชิงอนุพันธ์)

**การดำเนินการเวกเตอร์**
การดำเนินการพีชคณิต
พื้นฐานพีชคณิต (ไม่ใช่การหาอนุพันธ์) การดำเนินการในแคลคูลัสเวกเตอร์จะเรียกว่าพีชคณิตเวกเตอร์ ถูกกำหนดไว้สำหรับปริภูมิเวกเตอร์และได้ถูกนำไปประยุกต์ใช้กันทั่วโลกกับสนามเวกเตอร์และประกอบด้วย- การคูณสเกลาร์ การคูณของสนามสเกลาร์และสนามเวกเตอร์ย่อมได้สนามเวกเตอร์ ;- การบวกเวกเตอร์ การบวกของสนามเวกเตอร์สองสนามย่อมได้สนามเวกเตอร์ ;- ผลคูณจุด การคูณของสนามเวกเตอร์สองสนามย่อมได้สนามสเกลาร์ ;- ผลคูณไขว้ การคูณของสนามเวกเตอร์สองสนามย่อมได้สนามเวกเตอร์ ;
นอกจากนี้ยังมีผลคูณเชิงเวกเตอร์ของสามเวกเตอร์ 2 แบบ คือ:
ผลคูณเชิงสเกลาร์สามชั้น: ผลคูณจุดของผลคูณเวกเตอร์และผลคูณไขว้ของ 2 เวกเตอร์: ;
ผลคูณเชิงเวกเตอร์สามชั้น: ผลคูณไขว้ของผลคูณเวกเตอร์และผลคูณไขว้ของ 2 เวกเตอร์:  or ;
แม้ว่าสิ่งเหล่านี้จะเป็นการดำเนินการพื้นฐานที่มักจะถูกนำมาใช้น้อยกว่า, ดังเช่นที่สามารถแสดงได้ในแง่ของผลคูณจุดและผลคูณไขว้ก็ตาม

**การดำเนินการอนุพันธ์**
แคลคูลัสเวกเตอร์ศึกษาเกี่ยวกับตัวดำเนินการอนุพันธ์ต่าง ๆ ที่กำหนดไว้ในสนามสเกลาร์หรือสนามเวกเตอร์, ซึ่งโดยปกติจะถูกแสดงในเทอมของตัวดำเนินการเดล () หรือที่เรียกกันว่า "nabla" มีการดำเนินการอนุพันธ์ที่สำคัญที่สุดอยู่ห้าอย่างในแคลคูลัสเวกเตอร์:
หมวดหมู่:แคลคูลัส
อักษะ

อักษะ หมายถึง "เพลา" หรือ "แกน" มีที่มาจากภาษาสันสกฤต "อกฺษ" และยังอาจหมายถึง- ฝ่ายอักษะ คือ กลุ่มประเทศที่เข้าร่วมรบในสงครามโลกครั้งที่ 2 มีแกนนำหลักคือ ประเทศเยอรมนี ประเทศอิตาลี และ ประเทศญี่ปุ่น - ถนนอักษะ หรือ ถนนอุทยาน เป็นถนนสายสั้นๆ ระยะทางประมาณ 4 กิโลเมตร ตัดเชื่อมระหว่างถนนพุทธมณธลสาย 3 และถนนพุทธมณธลสาย 4 มีการประดับเสาไฟเป็นรูปหงส์เรียงรายสวยงาม
คองคอร์ด

2 มีนาคม ค.ศ. 1969
คองคอร์ด (Concorde) เป็นเครื่องบินขนส่งชนิดมีความเร็วเหนือเสียง เป็นหนึ่งในสองแบบของเครื่องบินเร็วเหนือเสียงที่ใช้เป็นเครื่องบินโดยสาร และนำมาให้บริการในเชิงพาณิชย์ โดยใช้เวลาศึกษาวิจัยเป็นเวลา 7 ปี เครื่องคองคอร์ดต้นแบบเครื่องแรกบินครั้งแรกเมื่อวันที่ 2 มีนาคม ค.ศ. 1969 ทดสอบและพัฒนาอีก 4 ปี โดยคองคอร์ดเครื่องแรกออกจากสายการผลิตและเริ่มบินทดสอบเมื่อวันที่ 6 ธันวาคม ค.ศ. 1973 รวมตั้งแต่เริ่มโครงการจนนำมาผลิตใช้เวลากว่า 13 ปีเต็มใช้เงินในการพัฒนากว่า 1,000 ล้านปอนด์ 
เครื่องบินคองคอร์ดมีความเร็วปกติ 2,158กิโลเมตรต่อชั่วโมง และเพดานบินสูงสุด 60,000 ฟุต (18.288กิโลเมตร) มีปีกสามเหลี่ยม 
การบินเชิงพาณิชย์ของคองคอร์ด ดำเนินการโดยบริติชแอร์เวย์ (British Airways) และแอร์ฟรานซ์ (Air France) เริ่มต้นเมื่อวันที่ 21 มกราคม ค.ศ. 1976 และสิ้นสุดลงเมื่อวันที่ 24 ตุลาคม ค.ศ. 2003 และมีเที่ยวบิน “เกษียณอายุ” เมื่อวันที่ 26 พฤศจิกายน ค.ศ. 2003 เที่ยวบินลอนดอน-นิวยอร์ก และปารีส-นิวยอร์ก ใช้เวลาเดินทางเฉลี่ยประมาณ 3 ชม.
เครื่องบินคองคอร์ด มีข้อจำกัดในการออกแบบด้านพลศาสตร์ ซึ่งส่วนหัวของเครื่องบินจะต้องเชิดขึ้น ส่งผลให้ทัศนวิสัยของนักบินไม่ดี ผู้ออกแบบได้แก้ไขโดยเพิ่มกลไกปรับส่วนหัวของเครื่องบิน ให้กดลงมา เพื่อให้นักบินมองเห็นสนามบินขณะเครื่องบินขึ้น ลงจอด และขณะอยู่บนแทกซี่เวย์ ส่วนหัวของคองคอร์ดปรับทำมุมกดได้ 12.5°
เครื่องบินคองคอร์ด มีทั้งสิ้น 20 ลำ เป็นเครื่องที่ใช้ในการพัฒนา 6 ลำ ใช้งานเชิงพาณิชย์ 14 ลำ ตก 1 ลำ

**การเกิดอุบัติเหตุ**
คองคอร์ดมีสถิติเกิดอุบัติเหตุตกเพียงครั้งเดียว คือ เที่ยวบิน 4590 ของแอร์ฟรานซ์ เมื่อวันที่ 25 กรกฎาคม พ.ศ. 2543 หลังทะยานขึ้นจากท่าอากาศยานใกล้กรุงปารีส มีผู้เสียชีวิต 113 คน
ผลการสอบสวนสรุปว่าสาเหตุการตก เนื่องจากมีชิ้นส่วนโลหะที่หลุดออกมาจากเครื่องบินดีซี-10 ของคอนติเนนตัลแอร์ไลน์ ซึ่งบินขึ้นก่อนหน้านั้น 4 นาที กระแทกกับยางล้อด้านซ้ายของเครื่องเที่ยวบิน 4590 ขณะกำลังเร่งเครื่องเพื่อบินขึ้น ยางล้อเกิดระเบิดและมีชิ้นส่วนของยางกระเด็นไปกระแทกถังน้ำมัน และสายไฟ และเกิดไฟลุกไหม้ขึ้น ในขณะนั้นเจ้าหน้าที่หอบังคับการบินได้แจ้งนักบิน นักบินได้ตัดการทำงานของเครื่องยนต์ และพยายามยกเลิกการบินขึ้น แต่เครื่องบินเสียการทรงตัวและกระแทกพื้น เกิดการระเบิด ผู้โดยสาร 100 คน เจ้าหน้าที่บนเครื่อง 9 คน และเจ้าหน้าที่ภาคพื้นดิน 4 คน เสียชีวิต
มีการระงับการบินของคองคอร์ดทุกเที่ยวบินเพื่อสอบสวนหาสาเหตุและแก้ไข คองคอร์ดเที่ยวบินแรกหลังอุบัติเหตุ ทำการบินทดสอบเมื่อวันที่ 17 กรกฎาคม พ.ศ. 2544 และทำการบินพร้อมผู้โดยสารเป็นครั้งแรกเมื่อวันที่ 11 กันยายน พ.ศ. 2544 วันเดียวกับการเกิดวินาศกรรม 11 กันยายน พ.ศ. 2544
ความตกต่ำของอุตสาหกรรมการบินหลังเหตุการณ์ 9/11 ทำให้แอร์ฟรานซ์และบริติชแอร์เวย์ ตัดสินใจประกาศยกเลิกการใช้งานเครื่องบินคองคอร์ดทั้งหมด ในปี พ.ศ. 2546 เนื่องจากมีผู้ใช้บริการน้อยและมีต้นทุนสูง

**อากาศยานที่จัดแสดง**
คองคอร์ดที่จัดแสดงในพิพิธภัณฑืแอร์บัส ตูลูซ ประเทศฝรั่งเศส
จากอากาศยานที่สร้างขึ้น 20 ลำp=359 มี 18 ลำที่ยังคงในสภาพที่ดี

**รายละเอียด**
ภาพวาดโครงร่างคองคอร์ด

**หมายเหตุ**

**อ้างอิง**

**บรรณานุกรม**
 isbn=978-1-875671-58-8 - isbn=978-1-904779-05-6 

**แหล่งข้อมูลอื่น**

หมวดหมู่:เครื่องบิน
หมวดหมู่:อากาศยานเชิงพาณิชย์
นาฬิกา

นาฬิกาติดผนัง
นาฬิกา เป็นเครื่องมือสำหรับใช้บอกเวลา โดยมากจะมีรอบเวลา 12 ชั่วโมง หรือ 24 ชั่วโมง สำหรับนาฬิกาทั่วไป มีเครื่องหมายบอกชั่วโมง นาที หรือวินาที เครื่องมือสำหรับจับเวลาระยะสั้นๆ เรียกว่านาฬิกาจับเวลา เดิมนั้นเป็นอุปกรณ์เชิงกล มีลานหมุนขับเคลื่อนกำลัง และมีเฟืองเป็นตัวทดความเร็วให้ได้รอบที่ต้องการ และใช้เข็มบอกเวลา โดยใช้หน้าปัดเขียนตัวเลขระบุเวลาเอาไว้ ลักษณนามของนาฬิกา เรียกว่า “เรือน” แต่ก็มีนาฬิกาแบบอื่นๆ ซึ่งใช้บอกอีก เช่น นาฬิกาทราย ใช้จับเวลา, นาฬิกากะลา เป็นกะลาเจาะรูใช้จับเวลา โดยการลอยในน้ำ จนกว่าจะจมก็ถือว่าหมดเวลา, นาฬิกาแดด เป็นการตั้งเครื่องมือเพื่อให้สังเกตการเคลื่อนที่ของดวงอาทิตย์ โดยดูจากเงาของเครื่องมือ บางครั้งเราก็มีการบอกเวลาโดยใช้เครื่องมืออื่น ซึ่งไม่ได้เรียกว่าเป็น นาฬิกา เช่น การตีกลองบอกเวลาเพล ของพระสงฆ์, การตีฆ้องบอกเวลาของแขกยาม หรือการยิงปืนบอกเวลา เป็นต้น

**ดูเพิ่ม**
 โครโนมิเตอร์- นาฬิกาข้อมือ- นาฬิกาจับเวลา

**อ้างอิง**
 Baillie, G.H., O. Clutton, & C.A. Ilbert. Britten’s Old Clocks and Watches and Their Makers (7th ed.). Bonanza Books (1956).- Bolter, David J. Turing's Man: Western Culture in the Computer Age. The University of North Carolina Press, Chapel Hill, N.C. (1984). ISBN 0-8078-4108-0 pbk. Very good, readable summary of the role of "the clock" in its setting the direction of philosophic movement for the "Western World". Cf. picture on p. 25 showing the verge and foliot. Bolton derived the picture from Macey, p. 20.- Bruton, Eric. The History of Clocks and Watches. London: Black Cat (1993).-  isbn = 0226155102- Edey, Winthrop. French Clocks. New York: Walker & Co. (1967).- Kak, Subhash, Ph.D. Babylonian and Indian Astronomy: Early Connections. February 17, 2003.- Kumar, Narendra "Science in Ancient India" (2004). ISBN 81-261-2056-8.- Landes, David S. Revolution in Time: Clocks and the Making of the Modern World. Cambridge: Harvard University Press (1983).- Landes, David S. Clocks & the Wealth of Nations, Daedalus journal, Spring 2003.- Lloyd, Alan H. “Mechanical Timekeepers”, A History of Technology, Vol. III. Edited by Charles Joseph Singer et al. Oxford: Clarendon Press (1957), pp. 648–675.- Macey, Samuel L., Clocks and the Cosmos: Time in Western Life and Thought, Archon Books, Hamden, Conn. (1980).-  isbn = 0521058031- North, John. God's Clockmaker: Richard of Wallingford and the Invention of Time. London: Hambledon and London (2005).- Palmer, Brooks. The Book of American Clocks, The Macmillan Co. (1979).- Robinson, Tom. The Longcase Clock. Suffolk, England: Antique Collector’s Club (1981).- Smith, Alan. The International Dictionary of Clocks. London: Chancellor Press (1996).- Tardy. French Clocks the World Over. Part I and II. Translated with the assistance of Alexander Ballantyne. Paris: Tardy (1981).- Yoder, Joella Gerstmeyer. Unrolling Time: Christiaan Huygens and the Mathematization of Nature. New York: Cambridge University Press (1988).- Zea, Philip, & Robert Cheney. Clock Making in New England – 1725-1825. Old Sturbridge Village (1992).
*ซูม. ตำนานนาฬิกาไทยแลนด์จากมิโด้ถึง "ริชาร์ด มิลด์" หน้า 5. ไทยรัฐปีที่ 69 ฉบับที่ 21926 (วันพฤหัสบดีที่ 1 กุมภาพันธ์ พ.ศ. 2561 แรม 1 ค่ำ เดือน 3 ปีระกา)

**แหล่งข้อมูลอื่น**
หมวดหมู่:เทคโนโลยี
หมวดหมู่:เวลา
หมวดหมู่:นาฬิกา
สไลด์รูล

สไลด์รูล (slide rule) หรือ สลิปสติก (slipstick) นับเป็นคอมพิวเตอร์แอนะล็อกอย่างหนึ่ง มักประกอบด้วยแถบปรับได้ 3 แถบ และช่องสำหรับเลื่อน 1 ข่อง เรียกว่า "เคอร์เซอร์" (cursor) นิยมใช้กันทั่วไปในหมู่วิศวกรและสถาปนิก หรือนักศึกษาด้านวิทยาศาสตร์ กระทั่ง พ.ศ. 2513 เมื่อมีการผลิตเครื่องคิดเลขออกมา และมีราคาไม่แพง สไลด์รูลจึงกลายเป็นเทคโนโลยีที่ล้าสมัยไป สไลด์รูลมีประโยชน์สำหรับการคำนวณทางคณิตศาสตร์หลายอย่าง ทำให้สามารถหาค่าที่ต้องการได้อย่างรวดเร็วด้วยกัน 
สไลด์รูลแบบพกพา
สไลด์รูลใช้สเกลแอนะล็อกแบบลอการิทึม โดยตำแหน่งอ้างอิงเริ่มต้นคือเลข 1 ซึ่งทำให้การบวกระยะทางบนสไลด์รูล จะทำให้เกิดการคูณและการลบระยะทางบนสไลด์รูล จะทำให้เกิดการหาร และการที่สเกลบนและล่างต่างกันเท่าตัว จึงเป็นการยกกำลังสองหรือถอดรากที่สองก็ได้

**ตัวอย่างวิธีใช้สำหรับการคูณ**
หากต้องการคูณ 2 กับ 4 ให้ใช้จุดตั้งต้นของไม้บรรทัด แถบล่างชี้ไปที่เลข 4 ของไม้บรรทัดแถบบน เมื่ออ่านไม้บรรทัดแถบล่างไปที่เลข 2 ตำแหน่งของไม้บรรทัด แถบบนจะเป็นเลข 8

**ตัวอย่างวิธีใช้สำหรับการหาร**
หากต้องการหารเลข 8 ด้วย 2 ให้เลข 8 ของไม้บรรทัด แถบบนวางบนเลข 2 ของไม้บรรทัด แถบล่าง แล้วอ่านค่าบนไม้บรรทัด แถบบนที่ตรงกับเลข 1 ของไม้บรรทัด แถบล่าง จะได้ 4

**ตัวอย่างวิธีใช้สำหรับการถอดรากที่สอง**
เมื่อต้องการหารากที่สองของ 4 ให้ใช้ไม้บรรทัดแกนกลางเป็นตัวเลื่อนให้จุดตั้งต้นชี้ที่เลข 4 ของโครง แถบบน เมื่อดูที่จุดตั้งต้นด้านล่างของไม้บรรทัดแกนกลาง จะชี้ที่เลข 2 นั่นคือ เลข 2 ด้านล่าง เป็นรากที่สองของเลข 4 ด้านบน
หมวดหมู่:เครื่องมือคณิตศาสตร์
หมวดหมู่:เทคโนโลยีล้าสมัย
กลอบูลิน

กลอบูลิน (Globulin) คือสารประกอบโปรตีนในพลาสมา (น้ำเลือด) ช่วยในการสร้างแอนติบอดี้หรือภูมิคุ้มกันสิ่งแปลกปลอม
หมวดหมู่:เลือด
CMS

CMS อาจหมายถึง- Content Management System หรือระบบจัดการเนื้อหา- Color management system ระบบการจัดการสีสำหรับงานพิมพ์ต่าง ๆ- Compact Muon Solenoid เครื่องตรวจวัดอนุภาค ในเครื่องชนอนุภาคขนาดใหญ่
ชิน อาสึกะ

ชิน อาสึกะ (Shinn Asuka) เป็นพระเอกในอนิเมะเรื่อง "กันดั้มซี้ดเดสทินี" (พากย์เสียงโดย เคนอิชิ ซุซุมุระ)

**ประวัติตามท้องเรื่อง**
ชิน อาสึกะ เป็นนักบินของ อิมพัลส์กันดั้ม ประจำยานรบ มิเนอร์ว่า หลังจากที่สูญเสียครอบครัวในสงครามที่ ออร์บ เมื่อ 2 ปีก่อนนั้น ชินได้สมัครเข้ากองทัพ ซาฟท์ และได้รับเลือกให้ขับ โมบิลสูท รุ่นใหม่ และเกลียดชังใน ออร์บ ที่ทำให้ตนต้องเสียครอบครัวเขามีความแค้นต่อฟรีด้อมกันดั้มเขาจึงทำลายฟรีด้อมและได้เดสทินี่กันดั้มจากกิลเบิร์ตหลังได้เจอกับสเตลล่าได้รักกันแต่สเตลล่าตายไปชินเลยได้เป็นแฟนกับลูน่ามาเรียแทน ทำให้ชินยอมรับว่าคิระซึ่งเป็นนักบินฟรีด้อมมากที่สุดคนหนึ่งในตอนสุดท้าย

**ข้อมูลส่วนตัว**
เผ่าพันธุ์: โคออดิเนเตอร์
อายุ: 16 ปีวันเกิด: Cosmic Era 57 1 กันยายน
ครอบครัว: น้องสาว - มายุ อาสึกะ (Mayu Asuka)
คนรัก: สเตลล่า ลูซิเอ้ (Stella Loussier) ลูน่ามาเรีย ฮอร์ค( Lunamaria Hawke )
ส่วนสูง: 168 ซม.น้ำหนัก: 55 กก.หมู่เลือด: Aโมบิลสูท: ZGMF-X56S Impulse Gundam, ZGMF-X42S Destiny Gundam, ZGMF-X56S Sword Impulse Gundam, ZGMF-X56S Blast Impulse Gundam, ZGMF-X56S Force Impulse Gundam, ZGMF/A-42S2 Destiny Gundam Spec II
หมวดหมู่:ตัวละครใน Cosmic Era
หมวดหมู่:ตัวละครที่เป็นนักบิน
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครชายในอนิเมะและมังงะ
วิกิพีเดีย:วันนี้ในอดีต/22 มกราคม

22 มกราคม:- พ.ศ. 2049 (ค.ศ. 1506) – องครักษ์สวิส 150 นายหน่วยแรกถึงวาติกันในกรุงโรมเพื่อบริการรักษาความปลอดภัยให้สมเด็จพระสันตะปาปา- พ.ศ. 2443 (ค.ศ. 1901) – หลังจากดำรงพระยศเป็นเจ้าชายแห่งเวลส์เป็นเวลานานถึง 6 ทศวรรษ พระเจ้าเอ็ดเวิร์ดที่ 7 (ในภาพ) เสด็จขึ้นครองราชย์ในสหราชอาณาจักร- พ.ศ. 2448 (ค.ศ. 1905) – การปฏิวัติรัสเซีย: การเดินขบวนอย่างสันติซึ่งมีเกออร์กี กาปอน นักบวชออร์ทอดอกซ์รัสเซีย เป็นผู้นำถูกสังหารหมู่นอกพระราชวังฤดูหนาวในกรุงเซนต์ปีเตอร์สเบิร์ก- พ.ศ. 2513 (ค.ศ. 1970) – โบอิง 747 เครื่องบินโดยสารพาณิชย์ลำตัวกว้างลำแรกของโลก เข้าประจำการในสายการบินแพนอเมริกันแอร์เวส์ในเส้นทางนิวยอร์ก–ลอนดอน- พ.ศ. 2523 (ค.ศ. 1980) – อันเดรย์ ซาคารอฟ นักฟิสิกส์คนสำคัญในโครงการระเบิดไฮโดรเจนของโซเวียต และผู้ได้รับรางวัลโนเบลสาขาสันติภาพ ประจำปี 2518 ถูกจับกุมในกรุงมอสโก หลังแสดงการประท้วงต่อการบุกครองอัฟกานิสถานอย่างเปิดเผย
ดูเพิ่ม: 21 มกราคม – 22 มกราคม – 23 มกราคม
จดหมายเหตุ – รายชื่อบทความวันนี้ในอดีต
ชาวฝรั่งเศส

ชาวฝรั่งเศส (Français) เป็นกลุ่มชาติพันธุ์ในยุโรปตะวันตก รวมถึงชาติที่มีวัฒนธรรม ประวัติศาสตร์ ภาษา หรือมีความเกี่ยวข้องกับประเทศฝรั่งเศส
นอกจากในประเทศฝรั่งเศสแผ่นดินใหญ่แล้ว ชาวฝรั่งเศสและคนเชื้อสายฝรั่งเศสสามารถพบได้ในหลายประเทศทั่วโลก รวมถึงจังหวัดโพ้นทะเลและอาณานิคมโพ้นทะเลของประเทศฝรั่งเศส เช่น กัวเดอลุป มาร์ตีนิก และแซ็ง-บาร์เตเลมี รวมถึงในประเทศอื่น ๆ ไม่ว่าจะมีกลุ่มประชากรที่พูดภาษาฝรั่งเศสจำนวนมากหรือไม่ก็ตาม เช่น สวิตเซอร์แลนด์ สหรัฐ แคนาดา อาร์เจนตินา บราซิล เม็กซิโก ชิลี และอุรุกวัย

**อ้างอิง**
หมวดหมู่:ชาวฝรั่งเศส
ฝ

ฝ‎
วัลแกนซิโคลเวียร์

วัลแกนซิโคลเวียร์  (Valganciclovir)
หมวดหมู่:ยาต้านไวรัส
หมวดหมู่:แอลกอฮอล์
หมวดหมู่:อนุพันธ์ของกรดอะมิโน
วาลาไซโคลเวียร์

วาลาไซโคลเวียร์   (valacyclovir)
หมวดหมู่:ยา
หมวดหมู่:เคมี
หมวดหมู่:ยาต้านไวรัส
หมวดหมู่:อนุพันธ์ของกรดอะมิโน
ซานามิเวียร์

ซานามิเวียร์ (Zanamivir) เป็นยาต้านไวรัสที่ใช้รักษาและป้องกันไข้หวัดใหญ่ที่มาจากไวรัสไข้หวัดใหญ่สายพันธุ์ เอและไวรัสไข้หวัดใหญ่สายพันธุ์ บี

**อ้างอิง**
หมวดหมู่:กวานิดีน
หมวดหมู่:ยา
หมวดหมู่:ยาต้านไวรัส
โปรแกรมประยุกต์

ไฟล์:OpenOffice.org Writer.png|thumb|right|275px|OpenOffice.org Writer
โปรแกรมประยุกต์ (application program) หรือ ซอฟต์แวร์แอปพลิเคชัน (application software) ในบางครั้งเรียกย่อว่า แอปพลิเคชัน หรือ แอป คือ โปรแกรมคอมพิวเตอร์ที่ถูกออกแบบให้รับรองการทำงานหรือกิจกรรมหลายด้านเพื่อประโยชน์ของผู้ใช้ ตัวอย่างแอปพลิเคชันได้แก่ โปรแกรมประมวลคำ (word processor), แผ่นตารางทำการ (spreadsheet), แอปพลิเคชันบัญชี (accounting application), เว็บเบราว์เซอร์, แอปพลิเคชันเล่นคลิปสื่อ (media player), โปรแกรมจำลองการบิน (flight simulator), เกมคอนโซล, หรือ โปรแกรมตัดต่อภาพ คำว่าซอฟต์แวร์แอปพลิเคชั่นหมายถึงแอปพลิเคชันทั้งหมด ส่วนคำว่าซอฟต์แวร์ระบบ (system software) มักหมายถึงซอฟต์แวร์ที่ใช้บนคอมพิวเตอร์ แอปที่ถูกสร้างสำหรับใช้งานบนมือถือเรียกว่าแอปมือถือ (mobile app) 

**ดูเพิ่ม**
ชนิดซอฟต์แวร์

**อ้างอิง**
หมวดหมู่:ซอฟต์แวร์
หมวดหมู่:ซอฟต์แวร์แอปพลิเคชัน
พืชใบเลี้ยงคู่

พืชใบเลี้ยงคู่ ชื่อวิทยาศาสตร์ว่า Magnoliopsida หรือ Dicotyledons กลุ่มของพืชกลุ่มหนึ่งมีเมล็ดที่ประกอบด้วยใบเลี้ยงคู่ ซึ่งเป็นชั้นทางชีววิทยา ต่อจากส่วนทางชีววิทยา ของพืชดอก (Magnoliophyta)
ชื่อวิทยาศาสตร์ของ พืชใบเลี้ยงคู่ ได้มีระบบการจัดชั้นแบบใหม่ขึ้นมา ในขณะที่ระบบเก่า ระบบ Cronquist ยังคงเป็นที่นิยมอยู่ ในระบบใหม่ ระบบ Angiosperm Phylogeny Group ได้มีการจัดชั้นดังแสดง

**อ้างอิง**
  พืชใบเลี้ยงคู่ date=2008-05-20 

**แหล่งข้อมูลอื่น**
หมวดหมู่:พืชใบเลี้ยงคู่
บล็อก (แก้ความกำกวม)

บล็อก เป็นคำทับศัพท์จากภาษาอังกฤษจาก blog, block, blok อาจหมายถึง- ในทางคอมพิวเตอร์และเทคโนโลยีสารสนเทศ
** บล็อก (blog) หรือ เว็บล็อก (weblog)
** บล็อก (หน่วยเก็บข้อมูล)
** บล็อก (โทรคมนาคม)
** การบล็อก การจำกัดการเข้าถึงข้อมูลหรือทรัพยากรในเครือข่ายคอมพิวเตอร์- คอนกรีตบล็อก หรือ อิฐบล็อก วัสดุก่อสร้าง- การบล็อกหรือการสกัดลูก (block หรือ blocked shot) ในกีฬาบาสเกตบอล- บล็อกในตารางธาตุ (block)- บล็อก (city block) ในการวางผังเมือง เป็นลักษณะของกลุ่มที่อยู่อาศัยหรือตึกที่ติดกันในลักษณะสี่เหลี่ยม โดยแต่ละส่วนแบ่งกันด้วยถนน- เมก้าบล็อก (blok) ของเล่นตัวต่อชนิดหนึ่ง มีลักษณะคล้ายและลอกเลียนมาจากตัวต่อเลโก้- บล็อก ชื่อเรียกของเมทริกซ์ย่อยในเมทริกซ์แบบบล็อก (block matrix)
ไรแมนตาดีน

ไรแมนตาดีน (Rimantadine; ชื่อระหว่างประเทศที่ไม่มีเจ้าของ ถูกขายภายใต้ชื่อการค้า  Flumadine) เป็นยาต้านไวรัสที่ได้รับการลงทะเบียนแล้ว ซึ่งมีไว้จัดการและหยุดการติดเชื้อจากไวรัสไข้หวัดใหญ่ เอ ไรแมนตาดีนยังบรรเทาอาการต่าง ๆ เช่น ไข้ ทั้งไรแมนตาดีนและอะแมนตาดีนเป็นสารที่มาจากอะดาแมนเทน เมื่อใช้กับผู้ป่วยที่มีอาการน้อยกว่า ไรแมนตาดีนมีผลมากกว่าอะแมนตาดีน องค์การอาหารและยาสหรัฐ (FDA) ยอมรับให้ใช้ไรแมนตาดีนใน ค.ศ. 1994
ไรแมนตาดีนได้รับการยอมรับให้ใช้ในทางการแพทย์ใน ค.ศ. 1993 ตัวอย่างจากไข้หวัดใหญ่สายพันธุ์ใหม่ 2009 และไข้หวัดใหญ่ประจำฤดูกาล H3N2 มีการต้านไรแมนตาดีน และในปัจจุบันไม่แนะนำให้รักษาไข้หวัดใหญ่กับไรแมนตาดีนแล้ว 

**อ้างอิง**

**แหล่งข้อมูลอื่น**
  U.S. FDA press release announcing rimantadine's approval date=2008-05-05 -  U.S. Center for Drug Evaluation and Research rimantadine description date=2005-06-30 -  U.S. NIH rimantadine description-  U.S. CDC flu anti-viral treatment information
หมวดหมู่:เอมีนปฐมภูมิ
หมวดหมู่:ยา
หมวดหมู่:ยาต้านไวรัส
เขตคลองสาน

คลองสาน เป็นหนึ่งในห้าสิบเขตของกรุงเทพมหานคร เป็นเขตอนุรักษ์เมืองเก่า แหล่งท่องเที่ยวเชิงประวัติศาสตร์และศิลปวัฒนธรรมทางฝั่งธนบุรี ปัจจุบันมีศูนย์การค้าหลักคือไอคอนสยาม

**ที่ตั้งและอาณาเขต**
เขตคลองสานตั้งอยู่บริเวณตะวันออกสุดของฝั่งธนบุรี มีอาณาเขตติดต่อกับพื้นที่การปกครองต่าง ๆ เรียงตามเข็มนาฬิกาดังนี้- ทิศเหนือ ติดต่อกับเขตพระนครและเขตสัมพันธวงศ์ มีแนวกึ่งกลางแม่น้ำเจ้าพระยาเป็นเส้นแบ่งเขต- ทิศตะวันออก ติดต่อกับเขตบางรักและเขตสาทร มีแนวกึ่งกลางแม่น้ำเจ้าพระยาเป็นเส้นแบ่งเขต- ทิศใต้ ติดต่อกับเขตบางคอแหลม มีแนวกึ่งกลางแม่น้ำเจ้าพระยาเป็นเส้นแบ่งเขตเช่นกัน- ทิศตะวันตก ติดต่อกับเขตธนบุรี มีคลองบางไส้ไก่ ถนนสมเด็จพระเจ้าตากสิน และถนนประชาธิปกเป็นเส้นแบ่งเขต

**ประวัติศาสตร์**
เขตคลองสานเดิมมีฐานะเป็น อำเภอบางลำภูล่าง อยู่ในเขตปกครองของจังหวัดธนบุรี และได้เปลี่ยนชื่อเป็น กิ่งอำเภอบุปผาราม   
ต่อมาในพื้นที่กิ่งอำเภอบุปผารามมีจำนวนประชากรเพิ่มขึ้น ใน พ.ศ. 2500 จึงได้มีพระราชกฤษฎีกาตั้ง อำเภอคลองสาน ขึ้น 
ครั้นใน พ.ศ. 2514 ได้มีประกาศคณะปฏิวัติให้รวมจังหวัดพระนครกับจังหวัดธนบุรีเข้าเป็นจังหวัดนครหลวงกรุงเทพธนบุรีและมีฐานะเป็นกรุงเทพมหานครใน พ.ศ. 2515 แบ่งพื้นที่ออกเป็นเขตและแขวงแทนอำเภอและตำบล อำเภอคลองสานจึงเปลี่ยนฐานะเป็น เขตคลองสาน

**การแบ่งเขตการปกครอง**
เขตคลองสานแบ่งเขตการปกครองย่อยออกเป็น 4 แขวง ได้แก่

**ประชากร**

**สถานที่สำคัญ**
บ้านหวั่งหลี
ไอคอนสยาม- วัดสุวรรณ - วัดอนงคาราม - วัดพิชยญาติการาม - วัดทองธรรมชาติ - วัดทองนพคุณ - วัดเศวตฉัตรวรวิหาร- วัดสุทธาราม- อุทยานเฉลิมพระเกียรติ สมเด็จพระศรีนครินทราบรมราชชนนี และศาลเจ้ากวนอู- สวนป่าเฉลิมพระเกียรติ ใต้สะพานสมเด็จพระเจ้าตากสิน ฝั่งธนบุรี- ท่าน้ำคลองสาน- ท่าน้ำเป๊ปซี่- ท่าน้ำท่าดินแดง- สถาบันจิตเวชศาสตร์สมเด็จเจ้าพระยา - โรงพยาบาลตากสิน- บ้านหวั่งหลี และ ล้ง 1919
*เก๋งจีนทั่งง่วนฮะ
*ไอคอนสยาม

**การขนส่ง**

**ระบบขนส่งมวลชน**
 BTS Skytrain รถไฟฟ้าบีทีเอส – Silom สายสีลม
** สถานี: กรุงธนบุรี – วงเวียนใหญ่- BTS Skytrain รถไฟฟ้าบีทีเอส – Gold สายสีทอง
** สถานี: กรุงธนบุรี – เจริญนคร – คลองสาน

**สะพานข้ามแม่น้ำเจ้าพระยา**
มี 2 สะพาน คือ- สะพานสมเด็จพระเจ้าตากสิน เชื่อมต่อระหว่างเขตคลองสานกับเขตบางรักและเขตสาทร- สะพานพระปกเกล้า เชื่อมต่อระหว่างเขตคลองสานกับเขตพระนคร

**ทัศนียภาพ**

**อ้างอิง**

**แหล่งข้อมูลอื่น**
  เว็บไซต์สำนักงานเขตคลองสานfix-attempted=yes  -  แผนที่เขตคลองสาน date=2007-09-27
ซัลซิตาบีน

ซัลซิตาบีน (Zalcitabine หรือ 2'-3'-dideoxycytidine, ddC หรือ  dideoxycytidine) เป็นสารที่มีโครงสร้างคล้ายนิวคลีโอไซด์ และยับยั้งการทำงานของ Reverse transcriptase  ชื่อทางการค้าคือ Hivid เป็นตัวที่มีประสิทธิภาพน้อยกว่าสารที่มีโครงสร้างอย่างเดียวกัน ปริมาณที่แนะนำให้ใช้คือ 0.750 mg (1 เม็ด) ทุก ๆ 8 ช.ม. ต้องใช้สามครั้งต่อวัน และมีผลข้างเคียงที่น่าวิตก จึงใช้น้อยสำหรับการรักษาโรคเอดส์ในปัจจุบัน

**ประวัติ == 
ซัลซิตาบีนสังเคราะห์ขึ้นครั้งแรกโดย Jerome Horwitz และต่อมาได้พัฒนาเป็นยาต้านไวรัสโดย Samuel Broder Hiroaki Mitsuya และ Robert Yarchoan การทดสอบการใช้เป็นยารักษาโรคเอดส์โดย Food and Drug Administration ในฐานะยาเดี่ยวเกิดขึ้นเมื่อ 19 มิถุนายน พ.ศ. 2535 และได้ทดสอบการใช้ร่วมกับซิโดวูดีนเมื่อ พ.ศ. 2539 การจำหน่ายยาตัวนี้ทางการค้าหยุดชะงักลงเมื่อ 31 ธันวาคม พ.ศ. 2549
หมวดหมู่:ยา
หมวดหมู่:ยาต้านไวรัส
ลามิวูดีน

ลามิวูดีน (Lamivudine) หรือมักเรียกว่า 3TC เป็นยาต้านรีโทรไวรัสชนิดหนึ่ง ใช้เพื่อต่อต้านเชื้อ HIV และรักษาโรคเอดส์ และยังเป็นยาทางเลือกหนึ่งเพื่อรักษาโรคตับอักเสบ บี ชนิดเรื้อรัง ยานี้มีประสิทธิภาพในการต่อต้านเชื้อทั้ง HIV-1 และ HIV-2 โดยทั่วไปมักใช้ยานี้ประกอบยาต้านรีโทรไวรัสตัวอื่นๆอาทิ ซิโดวูดีน หรืออะบาคาเวียร์ สามารถรับยานี้ได้โดยการรับประทานทั้งแบบเม็ดและเหลว
ผลข้างเคียงทั่วไปจากการใช้ลามิวูดีนได้แก่ คลื่นไส้, ท้องร่วง, ปวดหัว, อ่อนเพลีย และไอ ผลข้างเคียงระดับรุนแรงได้แก่ เป็นโรคตับ, ภาวะเลือดเป็นกรดแล็กติก และทำให้อาการแย่ลงสำหรับผู้ที่เป็นโรคตับอักเสบ สตรีมีครรภ์สามารถใช้ยานี้ได้ ทารกที่มีอายุตั้งแต่สามเดือนขึ้นไปก็สามารถใช้ยานี้ได้เช่นกัน สามารถทานยานี้พร้อมเวลาอาหารหรือนอกเวลาอาหารก็ได้
ลามิวูดีนได้รับการอนุมัติให้ใช้เป็นยาครั้งแรกในสหรัฐอเมริกาเมื่อปี ค.ศ. 1995 และได้รับการขึ้นทะเบียนเป็นยาหลักขององค์การอนามัยโลก

**อ้างอิง**
หมวดหมู่:ยาหลักขององค์การอนามัยโลก
หมวดหมู่:ยา
หมวดหมู่:ยาต้านไวรัส